open-index/open-wikipedia-markdown huggingface dataset:
Fremkommende

**Fremkommende**, **framkommende** eller **framvoksende** er i heraldikken en betegnelse som benyttes i beskrivelser av våpen, blasoneringer, for å angi at en figur kommer frem fra et skjolds kant eller fra en delelinje.

*Framvoksende* blir brukt ved fastsettinger av norske kommunevåpen, om figurer som kommer fra skjoldets sidekant, for eksempel for Fet i kgl.res. av 19. desember 1986: «I grønt en sølv fløtehake, skrått framvoksende fra høyre», og for Jondal i kgl.res. 27.11.1987: «På raud grunn tre skrått framveksande gull båtshaker.»

*Framkommende* er brukt i bok *Norske [[slektsvåpen]]* (1969) for bl.a. Fasmer med en framkommende borg (side 94), Haneborg med framkommende liljer (side 113) og Wisløff med en framkommende arm (side 230). Figurer fra skjoldets delelinjer finnes også i Benkestoks og Tanches slektsvåpen.

Betegnelsen framkommende brukes om en figur ut fra en loddrett kløvning i «Nordisk heraldisk terminologi» (1987) (figurene 386 og 388) på bokmål og nynorsk. Figur opp fra nedre skjoldkant (bildene 202 og 289) er betegnet som oppvoksende og *oppveksande*. Dansk har *opvoksende* og svensk har *uppväxande* om en lilje fra en vannrett deling (bilde 387).På fransk brukes *issant* om figur opp nedenfra, mens *mouvant* betegner ut fra sidekant. 
 
Betegnelsen oppvoksende (oppveksande) er brukt ved fastsettinger av norske kommunevåpen, for eksempel for Rælingen i kgl.res. fra 30.4.1981: «I grønt en oppvoksende gull høygaffel med tre tinder», og for Tysvær i kgl.res. 3.2.1984: «På blå grunn ein oppveksande sølv hegre».

Noen kommunevåpen har figurer som kommer fra skjoldkanten, men uten at noe er fastsatt om framvoksende, oppvoksende eller eventuelt nedvoksende, for eksempel kommunene Brønnøy, Herøy i Møre og Romsdal og Meland.

## Galleri

File:Fet komm.svg|Framvoksende fløterhake i Fets kommunevåpen fra 1986
File:Jondal komm.svg|«Framveksande» båtshaker i Jondals kommunevåpen fra 1987
File:Tysvær komm.svg|«Oppveksande» heire i Tysværs kommunevåpen fra 1984
File:Tysfjord komm.svg| Oppvoksende svart hummer i Tysfjords kommunevåpen fra 1987
File:Herøy Møre og Romsdal komm.svg|To «motstilte skipsstamnar»,uten noe om de er framvoksende, i Herøys kommunevåpen fra 1987
File:Meland komm.svg|«Navarspiss som vender nedover», uten noe om at det er fra skjoldkanten, i Melands kommunevåpen fra 1987 
File:Benkestok Coat of arms.jpg|Fremkommende lilje, også kalt «halv sølv lilje på kløvningen», i Benkestoks slektsvåpen
Fil:Tanche Martin 1643.jpg|Fremkommende tårn i Tanckes skjold i 1. felt 


## Litteratur
* Hans Cappelen: *Norske [[slektsvåpen]]*, Oslo 1969 (2. opplag 1976)
* Herman L. Løvenskiold: *Heraldisk nøkkel*, Oslo 1978
* Hans Cappelen og Knut Johannessen : *Norske kommunevåpen*, Oslo 1987 med tilleggshefte 1988
* Jan Raneke (redaktør): *Nordisk heraldisk [[terminologi]]*, Lund, Sverige 1987 (med heraldiske faguttrykk på bokmål og nynorsk) med et lite tilleggshefte i 1988 for fransk terminologi.
Jet Propulsion Laboratory

**Jet Propulsion Laboratory** (JPL) er en avdeling i NASA som drives av California Institute of Technology.

JPL bygger og styrer satellitter og romsonder for NASA. De beregner og gir også svært nøyaktige efemeride-tabeller som oppdateres med ca. 20&nbsp;års intervaller.

JPL ble grunnlagt på 1930-tallet av Jack Parsons, da han sammen med en bekjent begynte å eksperimentere med raketter. Den 31. oktober 1936 startet de sin første rakett.

Den 31. januar 1958 startet JPL med Explorer I, USAs første satellitt.

## Referanser


## Eksterne lenker
* 
* PDF-fil over JPL, blant annet liste over alle oppdrag
Basse danse

**Basse danse** (fransk. «lav dans», også *bassedanse*; italiensk *bassa danza* eller *bassadanza*, flertall *bassedanze*) var en langsom, majestetisk dans som var utbredt i europeiske fyrstehoff på 1400- og 1500-tallet. Betegnelsen *bas* («lav» i motsetning til *haute danse*)  skyldes at dansetrinnene ble utført med føttene langs gulvet, dvs uten hopp og sprang.

På 1400- og 1500-tallet var  *basse danse* en egen danseform med temmelig fastlagte trinn og figurer. Senere ble begrepet brukt om alle langsomme hoffdanser, som pavane og den senere sarabande. Disse dansene ble vanligvis kombinert med en raskere *haute danse* som etterdans. *Basse danse* i snever forstand dannet et par med tourdion, på samme som pavane med gaillarde og allemande med courante.

Den tidligste dokumenterte bruken av uttrykket *basse danse* stammer fra et oksitansk dikt av Raimon de Cornet fra rundt 1320. Beskrivelser av *basse danse* finnes hos Domenico da Piacenza (1455), Guglielmo Ebreo og Antonio Cornazzano. Pierre Attaingnant (1529, 1530, 1547–1557), Tielman Susato (1551) og *Orchésographie* (danseanvisninger) Thoinot Arbeau (1588) inneholder komponerte basse danse-melodier.

## Litteratur
* Die Musik in Geschichte und Gegenwart: Artikkelen «Basse danse», bind. 1, 1949

## Eksterne lenker
* Russell Almond: Basse Dance Project 
* ''Basse danse La Magdalena'' av Pierre Attaingnant,  på  youtube.com
Går og går

***Går og går*** er et musikkalbum med Rollaug, utgitt høsten 1983. Plata ble utgitt via selskapet Experience Records og var gruppas andre,og siste, plate da gruppa takket for seg to år senere. Kuriosa: Bandets musikkutstyr gikk tapt i en brann i øvingslokalet før albumet ble utgitt, og coverbildet kan hentyde til denne hendelsen.

## Sporliste

# «Bill. mrk "Blues"» (Frode Viken)
# «Samme læksa» (Per Erik Wallum)
# «Jan Inge» (Viken/Wallum)
# «Æ får vesst aildri sjå dæ igjæn» (Viken/Wallum)
# «Ha det bra» (Rune Evjen)
# «Det va som lynet slo ned» (Terje Olsen)
# «Rysj i kropp» (Frode Viken)
# «Det e vår» (Frode Viken)
# «Kvinnfolk» (Viken/Evjen)
# «På bottne e vi ganske lik» (Per Erik Wallum)
## Medvirkende
### Rollaug
* Per Erik Wallum - sang, fløyte, rytmeinstrumenter, kor, låtskriver, produsent
* Frode Viken - bass, sang, kor, låtskriver, produsent, coverarbeid
* Terje Olsen - gitarer, kor, låtskriver, produsent, miksing
* Rune Evjen - tangentinstrumenter, kor, låtskriver, produsent, miksing
* Tomas Haugum - trommer, produsent

### Øvrige medvirkende
* Nils Øybakken - produsent, tekniker, miksing
* Roger Rein - fotograf
* Arnt Risvik - coverfoto, coverarbeid 
## Kilder
* Går og går YouTube
Kristian Thulesen Dahl

**Kristian Thulesen Dahl** (født 1969) er en dansk direktør og tidligere politiker. Han representerte Fremskridtspartiet i Folketinget 1994–1995, deretter var han medstifter av Dansk Folkeparti, som han representerte i Folketinget fra 1995 til 2022. Han var formann i partiets folketingsgruppe fra 1998 til 2012 og partiets formann fra 2012 til 2022. Fra 29. juni 2022 til 31. juli 2022 var Thulesen Dahl løsgænger i Folketinget.

1. august 2022 tiltrådte han som administrerende direktør for Port of Aalborg A/S, som drifter Aalborg Havn.

## Liv og virke
### Bakgrunn
Han vokste opp i Nørre-Snede som sønn av lærerparet Anders Thulesen Dahl og Inge Margrethe Simoni Dahl. Han har to eldre brødre, Jakob og Jens Henrik Thulesen Dahl.

Han gikk amtsgymnaset i Tørring og avtjente så verneplikten ved artilleriet i Skive. Han tok en økonomisk-juridisk utdannelse ved Aalborg Universitet og fikk graden cand.merc.jur. i 1995.

### Karriere, politikk
Kristian Thulesen Dahl deltok på sitt første landsmøte i Fremskridtspartiets Ungdom som 13-åring. Han var formann i Fremskridtspartiets Ungdom 1991–1995. I 1993 møtte han første gang i Folketinget som varamedlem, og i 1994 ble han fast medlem for Vejle amtskrets.

I 1995 brøt Thulesen Dahl, Pia Kjærsgaard, Poul Nødgaard og Ole Donner med Fremskridtspartiet og dannet Dansk Folkeparti. Thulesen Dahl har øvet stor innflytelse på partiets profil som forsvarer av generøse velferdsordninger og sterkt innvandringskritisk, men har ikke vært noen markant talsmann i innvandringspolitikken. En av Kristian Thulesen Dahls brødre beskriver han som nasjonalromantiker i sitt utsyn.

Thulesen Dahl var formann i Dansk Folkepartis folketingsgruppe 1998–2012 og partiformann 2012–2022. Thulesen Dahl regnes som en av strategene bak partiets gjennombrudd. Han har hatt et hovedansvar for utformingen av partiets økonomiske politikk. Han var formann i Folketingets finansutvalg 2001–2011.

Han har også vært valgt inn i kommunestyrene i Give og Vejle.

Kristian Thulesen Dahl ble ridder av Dannebrogordenen i 2002.

## Referanser

 


## Eksterne lenker
* 
* 
*
Barbara Engleder

**Barbara Engleder** (tidligere Barbara Lechner; født 16. september 1982 i Eggenfelden) er en tysk sportsskytter som har deltatt i Sommer-OL 2004, 2008 og 2012.

Engleder kom seg til finaleskytingen under Sommer-OL 2004 og i 2012. Begge gangene i 50 m rifle, helmatch og med sjuendeplass i 2004 og sjetteplass i 2012. I Sommer-OL 2008 fikk hun en niendeplass i samme øvelse. Engleder ble olympisk mester under lekene i Rio de Janeiro 2016 under skytekonkurransen på 50 meter rifle, helmatch, etter å ha misset medalje på 10 meter luftrifle hvor det ble en 4.-plass. Etter OL-gullet sa hun at hun skal legge opp etter verdenscupfinalen i oktober 2016, og tilbringe mere tid med familien og sin sønn og finne seg en jobb.

## Referanser


## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com under Sommer-OL 2012
*  Profil på www.NBColympics.com
Energi (album)

***Energi*** er et musikkalbum med D.D.E., utgitt den 22. juni 2012. Albumet er innspilt Rock City Studio i Namsos i mars 2012 og produsert av Kyrre Fritzner. Albumet fikk blanda kritikk fra anmelderne og låta «Hopp i det» ble sammenlignet med Coldplays *«[[Viva la Vida (sang)|Viva la Vida]]»*.

## Sporliste

# «Energi» (Viken)
# «Ingen verdens ting» (Viken/Olsen)
# «Æ va aldri der» (Viken/Olsen)
# «Vi e trøndera» (Viken)
# «Blanke ark» (Viken/Wien)
# «Fli deig tå gål'i» (Viken)
# «Hopp i det» (Viken)
# «Litt av ei natt» (Viken)
# «Det vart en lang, lang dag» (Viken)
# «Te verdens ende» (Viken/Mokkelbost)
## Medvirkende
### D.D.E.
* Bjarne Brøndbo - sang, kubjelle
* Frode Viken - gitarer, kor, sang på «Fli deig tå gål'i»
* Arnt Egil Rånes - gitarer, mandolin, banjo, kor
* Bård Jørgen Iversen - keyboards, orgel, trekkspill, kor
* Eivind Berre - bass, kor
* Eskil Brøndbo - trommer, kor
### Andre medvirkende
* Kyrre Fritzner - produsent, munnspill, synth, perkusjon, kor
* Line Lockert - kor på «Te verdens ende»
* Rune Nordal - tekniker
* Björn Engelmann - mastring
* Fred Engh - mastring
* Lasse Berre - foto
* Monica Tronsvang - styling
* Martin Hågensen - add foto

## Eksterne lenker
*
To Rome with Love (film)

***To Rome with Love*** er en amerikansk romantisk komedie fra 2012. Filmen er skrevet og regissert av Woody Allen, og har blant andre Allen, Jesse Eisenberg, Elliot Page, Penélope Cruz og Alec Baldwin i rollene.

Filmen hadde premiere 29. juni 2012 i Norge.

## Handling
Satt i den romantiske byen Roma. Filmen følger fire forskjellige historier som ikke har noe med hverandre å gjøre.

## Medvirkende
* Antonio Albanese i rollen som Luca Salta
* Woody Allen i rollen som Jerry
* Fabio Armiliato i rollen som Giancarlo
* Alec Baldwin i rollen som John
* Roberto Benigni i rollen som Leopoldo
* Penélope Cruz i rollen som Anna
* Judy Davis i rollen som Phyllis
* Jesse Eisenberg i rollen som Jack
* Greta Gerwig i rollen som Sally
* Lino Guanciale i rollen som Leonardo
* Alessandra Mastronardi i rollen som Milly
* Simona Caparrini i rollen som tante Giovanna
* Ornella Muti i rollen som Pia Fusari
* Elliot Page i rollen som Monica (kreditert som Ellen Page)
* Flavio Parenti i rollen som Michelangelo
* Alison Pill i rollen som Hayley
* Riccardo Scamarcio i rollen som Hotel Thief
* Alessandro Tiberi i rollen som Antonio
* Marta Zoffoli i rollen som Marisa Raguso

## Trivia
* Noomi Rapace ble vurdert for å spille rollen som gikk til Penélope Cruz.
* Aaron Johnson og Robert Pattinson gjorde begge auditions for en rolle.
* Woody Allen spilte i sin første film på seks år. Forrige gang han gjorde en innsats foran kamera var i *[[Scoop]]* (2006).

## Noter

## Referanser


## Eksterne lenker
* 
*
Rômulo Borges Monteiro

**Rômulo Borges Monteiro** (født 19. september 1990) er en brasiliansk fotballspiller som spiller for den kinesiske klubben Shijiazhuang Ever Bright FC

## OL-medaljer
*  2012  London - Sølv i fotball, menn -  Brasil

## Referanser


## Eksterne lenker
* 
*  ogol.com.br
*  globoesporte.globo.com
Postessiv

**Postessiv** er en kasus som betegner et stedsforhold mellom to substantiver, hvor det ene befinner seg bakenfor det andre. Denne kasus opptrer i noen Dagestanske språk. I lingvistikk forkortes den vanligvis til poste.
## Referanser
Contakt

***Contakt*** er et musikkalbum med Madcon, utgitt den 22. juni 2012. Dette er Madcons første norskspråklige plate.

## Sporliste

# «Jaget» - med Chirag
# «Snu deg rundt» - med Kaveh
# «Kjører på» - med Timbuktu
# «Frank Murdah» - med Admiral P og Nico D
# «Sjokk» - med Envy
# «Villdyr» - med Jesse Jones og OnklP
# «Fåkke fly bort» - med Maria Mena
# «Ha deg bort» - med Dreamon
# «Paff»
# «Nordlyset»
# «Flus»
# «OiOiOi» - med Pumba
# «Hold min hånd»
# «Sire som det er» - med Lyset
# «Vi flyr»
# «Vålenga» - med Lars Erik Blokkhus
# «Hummer & kavviar» - med Vinni
# «Sug'n da» - med Chirag - Bonus
# «Å lø» - Bonus
# «Fest på Smestad Vest» med Tina & Bettina - Bonus, (Offisiell musikk fra filmen *[[Tina & Bettina]]*)

## Eksterne lenker
*
Eliteserien i ishockey for junior U-20

**Eliteserien i ishockey for junior U-20** er en aldersbestemt ishockeyliga i Norge for 20-åringer og nedover til u18 og er administreres av Norges Ishockeyforbund. Vinneren av seriespillet blir seriemester, mens vinneren av sluttspillet ble norgesmester og blir samtidig tildelt Kongepokalen.

## Se også
* Liste over ishockeyligaer
* 1. divisjon ishockey for herrer
* 2. divisjon ishockey for herrer
## Eksterne lenker
* https://web.archive.org/web/20120907052637/http://www.n3sport.no/07/table.aspx?TournamentId=315557 på Norges Ishockeyforbunds nettsider
Planetvandring

**Planetvandringer** oppstår når en planet eller andre satellitter rundt en stjerne vekselvirker med en skive av gass eller planetesimaler, noe som fører til en endring i satellittenes baneparametere, spesielt store halvakse. Den generelt aksepterte teorien for planetdannelser fra en protoplanetarisk skive sier at slike planeter ikke kan dannes så nær sine stjerner på grunn av at det ikke er tilstrekkelig masse ved så lave radier og temperaturen er for høy til at stein- eller is-planetesimaler kan dannes.

Det har også blitt klart at planeter med terrestrisk masse kan være gjenstand for en rask vandring innover hvis de dannes mens gasskiven fremdeles finnes. Dette kan påvirke dannelsen av kjernene i kjermpeplanetene (som har masser i størrelsesorden 10 ganger jordens), hvis disse planetene dannes via kjerneakkresjonsmekanismer. Planetvandringer er den mest sannsynlige forklaringen på hot Jupitere, eksoplaneter med jovianske masser og baner på kun et par dager.

## Kilder
* Goldreich, P.; Tremaine, S. 1979, Astrophysical Journal, 233, 857
* Lin, D. N. C.; Papaloizou, J. 1979, Monthly Notices of the Royal Astronomical Society, 186, 799
Zdenka Rusova

**Zdenka Rusova** (født 21. juli 1939 i Praha) er en norsk grafiker og tegner. Hun ble født i Tsjekkia, men har vært bosatt i Norge fra 1970.

Zdenka Rusova ble utdannet på 1950 og 60-tallet, ved Statens kunstindustrihøyskole i Praha. Hun har eksamen som cand.mag. ved Universitetet i Oslo.

Mellom 1981 og 1985 var hun førsteamanuensis i grafikk ved Statens kunstakademi i Oslo, deretter hadde hun samme stilling ved Vestlandets kunstakademi i Bergen fra 1985 til 1987. Fra 1987 til 1995 hadde hun et profesorat i grafikk ved Statens Kunstakademi i Oslo. I perioden 1989 til 1992 var hun rektor samme sted. Zdenka Rusova er innkjøpt til flere samlinger og museer.

## Referanser


## Eksterne lenker
* The Zdenka Rusova collection - Henie Onstad Kunstsenter
Lørdagskveld (Vestnorge-album)

***Lørdagskveld*** er et musikkalbum med Vestnorge, utgitt den 18. mai 2012. 

## Sporliste

# «Ingen cowboy»
# «Tusen mil»
# «Månestråle»
# «Lørdagskveld»
# «Gratulerte likevel»
# «Ingen blir glemt»
# «Om det bare kunne regne» (med Hanne Mette Gunnarsrud)
# «Det gylne 70-tall»
# «Natta er så vakker»
# «Dans med meg»
# «Hvor sover du i natt»
# «Neste gang du kommer»
# «En god nummer to»
# «Før du går»
## Medvirkende
;Vestnorge
* Øyvind Eikre - vokal, gitar
* Trond Ihle - vokal, keyboard
* Svein Løvold - gitar, kor
* Pål Amdam - trommer, kor
* Lars Reidar Lillestøl - bass, kor 
;Andre medvirkende
* Hanne Mette Gunnarsrud - Vokal på «Om det bare kunne regne»
* Bjørn Bakkan - Trekkspill på «Ingen cowboy» og «Lørdagskveld»
* Janne Linn Myren - Kor på «Ingen cowboy»

## Eksterne lenker
*
Johann Hinrich Gossler

**Johann Hinrich Gossler** (1738–1790) var en tysk bankier og eier av Berenberg Bank, Tysklands eldste eksisterende bank. Han ble medeier i banken i 1769 gjennom å gifte seg med Elisabeth Berenberg (1749–1822), eneste datter og arving etter Johann Berenberg (1718–1772). Banken ble året etter hans død omdøpt til *Joh. Berenberg, Gossler & Co.*

## Liv og virke
Gosslers far hadde kjøpt embedet som *herreskjenk*, som gjorde ham til seremonimester i Hamburgs råd, for 10 600 mark. Johann Hinrich Gossler begynte som lærling i handels- og bankhuset Berenberg, og etter en syvårig læretid arbeidet han for et handelshus i Cádiz i noen år. I 1768 dro han tilbake til Hamburg, der han giftet seg med Elisabeth Berenberg. Hennes familie, Berenberg, kom som flyktninger fra Antwerpen til Hamburg, der de etablerte Berenberg Bank i 1590, avla eden som storborgere i 1684, giftet seg med andre ledende hanseatfamilier (ofte av nederlandsk oppinnelse) og var medlemmer av byens råd (senere kalt senat) på 1700-tallet.

Berenberg-familien døde ut i mannslinjen med Elisabeth Berenberg i 1822, men navnet og banken er ført videre gjennom Gossler-familien. I 1788 tok Gossler opp svigersønnen Ludwig Erdwin Seyler (1758–1836), gift med hans eldste datter Anna Henriette Gossler (1771–1836), som medeier i firmaet, og etter hans død i 1790 ble Seyler firmaets leder.

Johann Hinrich Gossler var far til senator og bankier Johann Heinrich Gossler (II) (1775–1842) og farfar til senator og førsteborgermester Hermann Gossler (1802–1877), bankier Johann Heinrich Gossler (III) (1805–1879) og Emilie Gossler (1799–1875), gift med Johannes Amsinck (1792–1879). Johann Heinrich Gossler (III) var far til bankier Johann Berenberg Gossler (1839–1913). I 1880 fikk familien tildelt navnet Berenberg-Gossler av Hamburgs senat, og ble adlet i Preussen i 1888 og tildelt en friherretittel i 1910, knyttet til besittelsen av familiens fideikommiss.

Friherre Johann von Berenberg-Gossler var bl.a. far til senator og ambassadør i Italia John von Berenberg-Gossler (1866–1943). Johann Hinrich Gosslers barnebarn *Henriette Seyler* (1805–75) var gift med den norske industrimannen Benjamin Wegner, som har etterkommere i familiene Wegner, Paus (der navnet (Anna) Henriette er oppkalt til våre dager) og Nørregaard.

I Hamburg var Gossler/Berenberg-Gossler-familien en av en liten gruppe familier kalt hanseater som gjennom juridiske privilegier utgjorde byens øverste sjikt til 1918, sammen med familier som Amsinck, Jauch, Parish med flere.

## Referanser
Solitary Man

***Solitary Man*** er en amerikansk dramakomedie fra 2009. Filmen er skrevet og regissert av Brian Koppelman, medregissert av David Levien, og har blant andre Michael Douglas i hovedrollen.

## Handling
Ben Kalmen (Michael Douglas) er på vei mot slutten; han har hjerteproblemer, han er nylig skilt fra sin kone Nancy (Susan Sarandon), han har mistet en formue etter å ha svindlet til seg ekstra penger i sin egen bilbusiness, og han har sex med så mange kvinner som mulig - jo yngre, jo bedre. Hans nåværende kjæreste Jordon (Mary-Louise Parker) er valgt fordi faren hennes kan hjelpe ham med å få seg et nytt bilfirma. Når han blir spurt om å kjøre Jordons 18 år gamle datter Allyson (Imogen Poots) til college, begynner nye problemer. Han forfører henne og sårer henne deretter hardt, og det skaper nye problemer for både kjærlighet, økonomi og hans forhold til familien. Ben blir omsider tvunget til å prøve å gå i seg selv.

## Rolleliste
* Michael Douglas i rollen som Ben Kalmen
* Susan Sarandon i rollen som Nancy Kalmen
* Danny DeVito i rollen som Jimmy Merino
* Mary-Louise Parker i rollen som Jordon Karsch
* Jenna Fischer i rollen som Susan Porter
* Imogen Poots i rollen som Allyson Karsch
* Jesse Eisenberg i rollen som Daniel Cheston
* Richard Schiff i rollen som Steve Heller
* Jake Richard Siciliano i rollen som Scotty
* David Costabile i rollen som Gary Porter
* Ben Shenkman i rollen som Peter Hartofilias
* Anastasia Griffith i rollen som Carol Salomonde
* Alex Kaluzhsky i rollen som Ted Loof

## Eksterne lenker
*
Hermann Gossler

**Hermann Gossler** (født 21. august 1802 i Hamburg, død 10. mai 1877) var en politiker og advokat fra Hamburg, som i store deler av hans levetid var en selvstendig bystat. Han var medlem av Hamburgs regjering fra 1842 til 1877, var andreborgermester i flere omganger og førsteborgermester i 1874.

## Karriere

Han tilhørte det hanseatiske bankierdynastiet Berenberg/Gossler, og var sønn av senator og bankier Johann Heinrich Gossler (1775–1842) og sønnesønn av Johann Hinrich Gossler. Både faren og farfaren var eiere og ledere av Berenberg Bank.

Han studerte jus ved Universitetet i Göttingen og Universitetet i Heidelberg, og tok den juridiske doktorgraden i Heidelberg i 1826. Han arbeidet som advokat i Hamburg fra 1826 til 1837. I 1837 ble han rådssekretær (tilsvarende statssekretær) i byregjeringen i Hamburg. Fra 1838 til 1842 var han sekretær for Overretten. På den tiden utgjorde de juridiske utdannede rådsherrene (senatorene) også Hamburgs overrett. 1. juni 1842, i en alder av knapt førti år, ble Gossler valgt til rådsherre (senator), dvs. medlem av regjeringen i den daværende byrepublikken. Han var medlem av regjeringen frem til sin død i 1877. Som medlem av regjeringen var han fra 1848 til 1853 politiherre (dvs. politi- og innenriksminister). Han var andreborgermester (dvs. visestatsminister) i 1870, 1871 og 1873. I 1874 var han Hamburgs førsteborgermester, dvs. bystatens statsoverhode og regjeringssjef.

Datteren Emilie (Emmy) Helene Gossler (1838–1910) var gift med bankieren Georg Heinrich Kaemmerer.

## Referanser


## Litteratur
* Deutsches Geschlechterbuch Band 19, (Hamburgischer Band 2), Hamburg 1911, S.29
Ehsan Hadadi

**Ehsan Hadadi** (også skrevet Haddadi, ) (født 20. januar 1985 i Teheran) er en iransk diskoskaster, og Irans første friidrettsutøver med medaljer fra VM og OL. Under Sommer-OL 2012 vant han sølv, og fulgte dermed opp sin bronsemedalje fra VM i 2011. Hans personbeste er 69,32 meter fra et stevne i Tallinn, Estland i 2008. Resultatet er gjeldende asiatisk rekord per juli 2012.

Hadadi ble verdensmester under Junior-VM i friidrett i Grosseto, 2004. I 2005 vant han Asiamesterskapet i friidrett. Han har siden vunnet asiamesterskapet i 2007, 2009 og 2011.

Etter rekordkastet i 2008 var han regnet som en av medaljekandidatene til OL 2008, men han ble nummer 17 med 61,34 meter, og nådde ikke finalen. Hadadi mente at skader var grunnen til det svake resultatet. 

Hadadi ble historisk da han som første iraner ble medaljevinner i et VM i friidrett, med bronse under VM i friidrett 2011 i Daegu. Under Sommer-OL 2012 i London 2012 ble han nok en gang historisk med sølvmedalje. Han åpnet med sitt bestekast på 68,18, og ledet til 5. omgang da tyske Robert Harting kastet magre ni centimeter lenger for gull. Hadadi svarte umiddelbart i sitt femte forsøk, og TV-bildene viste et kast som gikk tydelig forbi Hartings lederkast, men i utkastet var Hadadi oppå kastringen med foten og kastet ble underkjent.

## Referanser


## Eksterne lenker
* 
* Hjemmeside
David Riesman

**David Riesman** (født 22. september 1909 i Philadelphia i Pennsylvania, død 10. mai 2002 i Binghamton i New York) var en amerikansk sosiolog. Han er mest kjent for verket *[[The Lonely Crowd]]* fra 1950, en sosiologisk studie av konformitet i det moderne amerikanske samfunnet.

Han var sønn av tyskfødte David Riesman, professor i medisin ved University of Pennsylvania. Han var således av jødisk herkomst, men ble etterhvert unitarisk kristen. Som student var Riesman i begynnelsen mest interessert i biokjemi, men tok bachelorgrad i rettsvitenskap ved Harvard Law School i 1934, og fungerte som redaktør i tidsskriftet *[[Harvard Law Review]]*. Riesman var assistent for høyesterettsdommer Louis Dembitz Brandeis 1935–1936, foreleser ved University at Buffalo Law School 1937–1941, assistent for aktoren på Manhattan 1942–1943 og en tid mellomleder i Sperry Gyroscope Co. i New York.

Etter den andre verdenskrig søkte Riesman en akademisk karrière, og fattet interesse for sosiologi. Til tross for at han manglet annen utdannelse enn den juridiske, ble han gjesteforeleser ved University of Chicago i 1946, og ble professor ved samme universitet tre år senere. I 1958 ble han professor i samfunnsvitenskap ved Harvard University, hvor han ble professor emeritus i 1980.

Som mange andre i begynnelsen av 1950-årene var han påvirket av nyfreudiansk tenkning. Riesman studerte særlig sosialkarakterer, og utviklet en teori om personlighet i historiske epoker, det vil si sosialkarakterer typisk for jordbruks-, industri- og informasjonssamfunn. Med hjelp fra Nathan Glazer og Reuel Denney utgav han i 1950 verket *The Lonely Crowd: A Study of the Changing American Character*, som særlig omhandlet den urbane middelklassen. Verket regnes som en banebrytende studie av den amerikanske karakteren, og i 1977 hadde boken solgt i over en million eksemplarer. I USA ble «the lonely crowd» et mye brukt uttrykk for det moderne bysamfunnet der individet følte seg fremmedgjort.

Riesman var libertarianer i sosiale spørsmål, pasifist og kritisk til mccarthyismen, men mente at studentopprøret i 1960-årene gikk for langt i å kritisere det etablerte samfunnet. Han var aktivt medlem i American Friends Service Committee.

## Referanser




## Litteratur
*
DDR-Oberliga

**DDR-Oberliga** var det øverste nivået i ishockey i Øst-Tyskland. Fra 1949 til 1990.

## lagene
### 1970-1990
* SG Dynamo Weißwasser
* SC Dynamo Berlin

### intil 1970
* SG Dynamo Weißwasser
* SC Dynamo Berlin
* TSC Berlin
* Empor Rostock
* Turbine Erfurt
* ASK Crimmitschau
* Einheit Dresden
* SC Karl-Marx-Stadt
* SG Frankenhausen * ble BSG Zwickau in 1955 og SC Karl-Marx-Stadt in 1956.
* SG Apolda
* SG Schierke
* SG Grün Weiß Pankow

## tidligere vinnere
* 1949 SG Frankenhausen
* 1950 SG Frankenhausen
* 1951 Ostglas Weißwasser
* 1952 Chemie Weißwasser
* 1953 Chemie Weißwasser
* 1954 Dynamo Weißwasser
* 1955 Dynamo Weißwasser
* 1956 Dynamo Weißwasser
* 1957 Dynamo Weißwasser
* 1958 Dynamo Weißwasser
* 1959 Dynamo Weißwasser
* 1960 Dynamo Weißwasser
* 1961 Dynamo Weißwasser
* 1962 Dynamo Weißwasser
* 1963 Dynamo Weißwasser
* 1964 Dynamo Weißwasser
* 1965 Dynamo Weißwasser
* 1966 Dynamo Berlin
* 1967 Dynamo Berlin
* 1968 Dynamo Berlin
* 1969 Dynamo Weißwasser
* 1970 Dynamo Weißwasser
* 1971 Dynamo Weißwasser
* 1972 Dynamo Weißwasser
* 1973 Dynamo Weißwasser
* 1974 Dynamo Weißwasser
* 1975 Dynamo Weißwasser
* 1976 Dynamo Berlin
* 1977 Dynamo Berlin
* 1978 Dynamo Berlin
* 1979 Dynamo Berlin
* 1980 Dynamo Berlin
* 1981 Dynamo Weißwasser
* 1982 Dynamo Berlin
* 1983 Dynamo Berlin
* 1984 Dynamo Berlin
* 1985 Dynamo Berlin
* 1986 Dynamo Berlin
* 1987 Dynamo Berlin
* 1988 Dynamo Berlin
* 1989 Dynamo Weißwasser
* 1990 Dynamo Weißwasser
Artur Ajvazian

**Artur Surenovytsj Ajvazian** (ukrainsk: Артур Суренович Айвазян, født 14. januar 1973 i Jerevan) er en ukrainsk sportsskytter som har deltatt i Sommer-OL 2000, 2004, 2008 og 2012.

Under Sommer-OL 2008 ble han olympisk mester på 50 m rifle, liggende.

## Referanser


## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com under Sommer-OL 2012
*  Profil på www.NBColympics.com
* 
*
Now You See Me

***Now You See Me*** er en amerikansk thriller fra 2013. Filmen er regissert av Louis Leterrier, og har Jesse Eisenberg, Mark Ruffalo, Woody Harrelson, Isla Fisher, Dave Franco, Mélanie Laurent, Morgan Freeman og Michael Caine i hovedrollene.

## Om filmen
Filmen hadde norsk premiere 26. juli 2013.

## Handling
FBI-agenten Dylan Rhodes (Ruffalo) og Interpol-detektiven Alma Dray (Laurent) prøver å spore opp et team av illusjonister, kjent som *The Four Horsemen*, bestående av Daniel Atlas (Eisenberg), Merritt McKinney (Harrelson), Henley Reeves (Fisher) og Jack Wilder (Franco). Disse illusjonistene gjennomfører bankran under forestillingene sine og deretter gir pengene de stjeler til sitt publikum. Det ser umulig ut å avsløre dem, selv med innsikten til illusjonistavsløreren Thaddeus Bradley (Freeman). Men når *Four Horsemen* raner bankkontoen til millionæren Arthur Tressler (Caine), begynner etterforskerne å mistenke at ranene kun er en distraksjon for et større komplott. Deres største problem er at de aldri kan være helt sikre på hva som er sant og hva som bare er en illusjon.

## Rolleliste
* Jesse Eisenberg i rollen som J. Daniel Atlas
* Mark Ruffalo i rollen som Dylan Rhodes
* Woody Harrelson i rollen som Merritt McKinney
* Isla Fisher i rollen som Henley Reeves
* Dave Franco i rollen som Jack Wilder
* Mélanie Laurent i rollen som Alma Dray
* Morgan Freeman i rollen som Thaddeus Bradley
* Michael Caine i rollen som Arthur Tressler
* Michael Kelly i rollen som Agent Fuller
* Common i rollen som Evans
* David Warshofsky i rollen som Cowan
* José Garcia i rollen som Etienne Forcier
* Jessica Lindsey i rollen som Hermia
* Caitriona Balfe i rollen som Jasmine Tressler
* Conan O'Brien i rollen som seg selv
* Han Soto i rollen som Mobile Command Leader
* Elias Koteas i en ukredittert rolle

## Trivia
* Jake Gyllenhaal ble tilbudt rollen som Dylan Hobbs, men avslo.
* Philip Seymour Hoffman, Jim Carrey, Hugh Grant, Sacha Baron Cohen og Colin Firth var blant skuespillerne som var tiltenkt hovedrollene før det ble bestemt at det skulle brukes et yngre skuespillerensemble.
* Olivia Wilde ble tilbudt en rolle.
* Amanda Seyfried og Andrea Riseborough ble vurdert for rollen som Isla Fisher fikk.

## Eksterne lenker
* 
*
Johann Anton Leisewitz

**Johann Anton Leisewitz** (født 9. mai 1752 i Hannover, død 10. september 1806 i Braunschweig) var en tysk dikter og jurist, og en sentral skikkelse i Sturm und Drang-perioden. Han er mest kjent for sitt skuespill *[[Julius von Tarent]]*.

Han studerte ved universitetet i Göttingen fra 1770 og ble knyttet til den indre kretsen av diktere kalt *Göttinger Hainbund*, som bestod av bl.a. Stolberg og Voss, og bidro med to dikt til *[[Göttinger Musenalmanach]]* fra 1775. In 1775, i Braunschweig, og senere i Berlin og Weimar, stiftet han bekjentskap med og ble etterhvert venn med Eschenburg, Moses Mendelssohn, Lessing, Nicolai, Herder og Goethe. Hans eneste fullførte skuespill var *Julius von Tarent*, som var inspirert av vennen Lessings stil. Skuespillet var et av Friedrich Schillers favoritter og ble mye oppført i Tyskland. Skuespillet med sitt motiv om striden mellom to brødre og kvinnen som elskes av begge er et av Sturm und Drang-epokens mest karakteristiske. Dets sentrale tema er striden mellom de to prinsene Julius og Guido av Tarent for den ikke-adelige Blancas kjærlighet. Både Klinger og Schiller lot seg inspirere av skuespillet.

I 1780 besøkte Leisewitz Goethe i Weimar, byen der også svigerfaren Abel Seyler hadde virket ved Anna Amalias hoff. Trolig med Goethes anbefaling ble Leisewitz i 1786 huslærer for prins Ferdinand av Braunschweig-Lüneburg. Fire år senere ble Leisewitz medlem av regjeringen i Braunschweig. I 1806 døde Leisewitz, 54 år gammel, som geheimejustisråd i Braunschweig. I testamentet hadde han bestemt at hans litterære verk skulle ødelegges. Fortsatt huskes han for sitt eneste skuespill, *Julius von Tarent*.

## Familie
Han ble gift med *Sophie* Marie Katharina Seyler (1762–1833) i Hamburg i 1781. Hun var datter av sveitseren Abel Seyler, en av opplysningstidens mest nyskapende og fargerike europeiske teaterledere, og mannen som satte Sturm und Drang-bevegelsen på kartet med sitt omreisende Seylersche Schauspiel-Gesellschaft. Hun vokste opp hos onkelen, naturforskeren og hoffapotekeren Johann Gerhard Reinhard Andreae i Hannover, som bl.a. korresponderte med Benjamin Franklin. Sophies bror var bankieren Ludwig Erdwin Seyler (1758–1836), medeier og sjef for Berenberg Bank og inngiftet i bankierdynastiet Berenberg/Gossler. Leisewitz var onkel til Henriette Wegner; Henriette Wegners paviljong i Frognerparken minner om henne.

## Referanser


## Eksterne lenker
*
CSX Transportation

**CSX Transportation** er et jernbaneselskap og godstransportør, som eier jernbanestrekninger på 34000 kilometer øst i USA, samt i Ontario og Quebec i Canada. Selskapet har hovedkontor i Jacksonville, Florida. CSX er en av tre operatører på Østkysten. De andre er Norfolk Southern Railway og Canadian Pacific Railway.

## Referanser


## Eksterne lenker
*
Antidrivhuseffekt

**Antidrivhuseffekt** er et nytt ord brukt for å beskrive to forskjellige effekter som beskriver avkjølingen en atmosfære har på temperaturen på en planet. I motsetning til drivhuseffekt, som er mer vanlig, er antidrivhuseffekten bare kjent fra ett sted i solsystemet.

Den vanlige drivhuseffekten oppstår fordi atmosfæren i stor grad lar solstråling gå uhindret gjennom atmosfæren, mens infrarød stråling (varmestråling) blir fanget inne i atmosfæren. Med en antidrivhuseffekt skjer det motsatte (det vil si at sollyset ikke trenger gjennom atmosfæren, mens varmestrålingen slipper ut).

## Titan

Dis med organiske molekyler i den øvre atmosfæren på saturnmånen Titan absorberer 90 % av solstrålingen som når månen, men klarer likevel ikke å fange varmestrålingen fra overflaten. Selv om en kraftig drivhuseffekt likevel gjør at temperaturen på Titan er mye høyere enn termal likevekt, har Titan også en annen antidrivhuseffekt, som delvis opphever oppvarmingen som drivhuseffekten fører til. Overflatetemperaturen er dermed ca. 9 °C kaldere enn den ellers ville ha vært med bare drivhuseffekten alene. Ifølge McKay *et al.,* reduserer antidrivhuseffekten på Titan overflatetemperaturen med 9 ºC, mens drivhuseffekten øker overflatetemperaturen med 21 ºC. Den samlede effekten er at overflatetemperaturen (på 94 K eller -179 ºC) er 12 ºC høyere enn den effektive temperaturen (på 84 K, temperaturen en ville hatt på planeten om det ikke var noen atmosfære). 

I tillegg skaper denne effekten en permanent omvendt termoklin på Titan, der atmosfæretemperaturen øker med høyden over tropopausen. Denne formen for antidrivhuseffekt er bare kjent på Titan, men man får en lignende avkjølingseffekt under en atomvinter.

## Pluto

På Pluto finnes det en annen mekanisme som ikke egentlig er en antidrivhuseffekt. Sollyset treffer nitrogenis på overflaten av dvergplaneten og får den til å sublimere. Dette fører til at temperaturen på Pluto er ca. 10 ºC lavere enn på månen Charon. Sublimasjonen fører til avkjøling og ligner prosessen på jorden når sollyset direkte fordamper is. Dette er den motsatte effekten av rimdannelse. På jorden blir derimot ikke dette kalt en antidrivhuseffekt.

## Referanser
La folia

**La folia** (spansk/portugisisk: også *folia*; fransk: *folies d'Espagne*; engelsk: *Follies of Spain*; italiensk: *Follia di Spagna*) er en  melodisk-harmonisk satsmodell som fungerte som mal for mange variasjonsverk, spesielt i  barokken.

## Navnet
Det portugisiske *folia* og spanske *folía* betyr «støyende festivitas», «overmodig glede» o.l. På italiensk (*follia*), fransk (*folie*) og engelsk (*folly*) står ordet for «galskap», «vanvidd».

I tillegg til satsmodell er *folia* også en portugisisk dans fra 1500-tallet, en dikteform fra 1600-tallet og spanske og portugisiske sanger fra 1600-tallet. Det er ikke klart om disse betydningen av ordet har noen sammenheng med satsmodellen.

## Litteratur
* Francisco Salinas: *De musica.* Bärenreiter, Kassel 1968 (ettertrykk av utgaven *Salmanticae* 1577)
* Timo Jouko Herrmann: *Eine klingende Instrumentationslehre - Antonio Salieris „26 Variationen über La Follia di Spagna“.* Hochschule für Musik und Darstellende Kunst, Mannheim 2003/04 (diplomarbeid)
* Richard Hudson: *The Folia, the Saraband, the Passacaglia, and the Chaconne, the Historical Evolution of Four Forms that Originated in Music for the Fivecourse Spanish Guitar*, bind 1: *The Folia*, Neuhausen-Stuttgart 1982

## Eksterne lenker
* ''La Folia, a musical cathedral'', omfangsrik samling folias med en rekke lytte- og noteeksempler
Opisthocomiformes

* Hoatzinfamilien

**Opisthocomiformes** (hoatzinfugler) er en solitær orden som kun består av hoatzinfamilien (Opisthocomidae). Ordenen inngår i den urangerte gruppen Gruae, men plasserigen regnes ikke som avklart. Hoatzinfamilien, på sin side, inkluderer kun én slekt med nålevende arter, nemlig *[[Opisthocomus]]* med den monotypiske arten hoatzin (*O. hoazin*).

## Inndeling
Inndelingen følger i hovedsak Birds of the World og er i henhold til Winkler, Billerman & Lovette (2020). Alle utdødde linjer er kanskje ikke tatt med. Plasseringen i Gruae regnes fortsatt som usikker.

* Gruae, (urangert klade)
** Opisthocomiformes, hoatzinfugler
*** *[[Protoazin]]*, utdødd europeisk linje (34 mya)
*** *[[Namibiavis]]*, utdødd afrikansk linje (17–17,5 mya)
*** Opisthocomidae, hoatzinfamilien
**** *[[Hoazinavis]]*
***** *[[Hoazinavis lacustris|H. lacustris]]*, utdødd søramerikansk linje (22–24 mya)
**** *[[Hoazinoides]]*
***** *[[Hoazinoides magdalenae|H. magdalenae]]*, utdødd søramerikansk linje (11,8–13,5 mya)
**** *[[Hoatzin (fugl)|Opisthocomus]]*, hoatziner
***** *[[Hoatzin (fugl)|O. hoazin]]*, hoatzin (monotypisk)
** Gruimorphae (tranefugler og vade-, måse- og alkefugler)

## Litteratur
* 

## Referanser




## Eksterne lenker
*
Submillimeter Array

**Submillimeter Array** (**SMA**) består av åtte 6&nbsp;meters radioteleskoper arrangert som et interferometer for observasjoner av submillimeterbølgelengder. Det er den første submillimeterinterferometeret bygd for dette formål og er konstruert etter et vellykket interferometereksperiment ved bruk av det eksisterende James Clerk Maxwell Telescope (15&nbsp;m) og Caltech Submillimeter Observatory (10,4&nbsp;m) som et interferometer.

## Eksterne lenker
* Submillimeter Array website
* Smithsonian Astrophysical Observatory website
* Academia Sinica Institute of Astronomy and Astrophysics website
Álex Quiñónez

**Alex Quiñónez** (født 11. august 1989 i Esmeraldas, død 22. oktober 2021) var en ecuadoriansk, sprintløper. Han vant to gull ved det Iberoamerikanske mesterskapet i friidrett 2012.

## Karriere
Quiñónez vant både 100 meter og 200 meter ved det Iberoamerikanske mesterskapet i friidrett 2012 i Venezuela, og deltok på stafettlaget som fikk bronse på 4 x 100 meter stafett. På 200 meter satte han ny nasjonal rekord, med 20,34, og ble kvalifisert til sommer-OL 2012 i London.

Han forbedret den ecuadorianske rekorden på 200 meter til 20,28 i innledningsheatet ved sommer-OL 2012. 

I 2019 tok han VM-bronse på 200 meter.
## Referanser


## Eksterne lenker
*
Dig It (sang)

**«Dig It»** er en sang av The Beatles som ble kreditert John Lennon/Paul McCartney/Richard Starkey/George Harrison. Sangen ble først utgitt 8. mai 1970 i Storbritannia på albumet *[[Let It Be (album)|Let It Be]]*. Ti dager senere kom samme album ut i USA.

«Dig It» ble innspilt 26. januar 1969 i Apple Studios, London. Mest av alt er det en improvisasjon som blir ledet av Lennon. Opprinnelig varte den 12. minutter og 25 sekunder. Da Glyn Johns mikset sangen for det mislykkete *Get Back* album prosjektet, redigerte han bort de åtte første minuttene. Det som ble med på albumet *Let It Be*, inntraff etter cirka 9 minutter. Her starter Lennon med å sitere tittelen til Bob Dylans «Like a Rolling Stone» tre ganger. Deretter ramser han opp opp FBI, CIA, BBC, B.B. King, Doris Day og Matt Busby før han avslutter med å si: «That was 'Can You Dig It?' by Georgie Wood, and now we'd like to do 'Hark, the Angels Come'.» Siste strofe som han sier i falsett, er hentet fra en annen versjon av «Dig It» som ble innspilt 24. januar 1969. Versjonen derfra som også ble innspilt profosjonelt, gikk på et annet grepsmønster samt at Lennon spiller slidegitar. «Hark, the Angels Come» var muligens en vri på julesalmen «Hark! the Herald Angels Sing». Wee Georgie Wood som Lennon ellers nevnte, var en britisk skuespiller og komiker. Utdrag av varianten fra 24. januar, kan høres på «Fly on the Wall» som var et 22 minutters langt spor på bonus-CD-en til *[[Let It Be... Naked]]*.

The Beatles spilte andre versjoner av «Dig It» både 27. og 29. januar 1969 og bruddstykker av disse ble tatt opp på film.

I filmen *[[Let It Be (film)|Let It Be]]* er det et utdrag fra utgaven fra 26. januar som varer cirka 3:20. Det som ble med på albumet *Let It Be* forekommer midveis i det klippet.

## Musikere og instrumenter

*John Lennon: bass (6-strenger), vokal
*Paul McCartney: piano
*George Harrison: elektrisk gitar
*Ringo Starr: trommer
*Billy Preston: orgel
*George Martin: maracas

## Referanser


## Eksterne lenker
* Sangteksten
Ramon Miller

**Ramon Miller** (født 17. februar 1987 i Nassau) er en bahamansk sprintløper.

## Karriere
Ved CAC-mesterskapet i friidrett vant han sølv på 4x400 meter stafett i 2008, og i 2011 fikk han sølv på 400 meter og gull på 4 x 400 meter stafett.

I 2010 fikk han bronse på 400 meter ved Samveldelekene, med tiden 45,55, bak hhv. Mark Mutai og Sean Wroe.

Han fikk sølv på 4 x 400 meter stafett ved sommer-OL 2008 i Beijing, der Bahamas løp på 2:58,03 men ble slått av USA.

## Referanser


## Eksterne lenker
*
Algoritmehandel

**Algoritmehandel**, også kjent som **robothandel**, **dataprogrammert handel**, **algoritmebasert handel**, er bruken av EDB-maskiner for å bestille aksjer og andre verdipapirer, der programvarens innstillinger dikterer omstendighetene som må være til stede for at en bestilling skal utføres. Innstillingene kan være (på) tall som refererer til tid, pris, eller antall. Når en  matematisk algoritme (som blir kjørt av datamaskiner) gir beskjed, så blir bestillingen levert elektronisk, uten at mennesker har tatt avgjørelser etter at programvaren har blitt stilt inn.

Programvaren kalles populært for en **aksjerobot**.

Flere typer algoritmehandel baserer seg på å overført informasjon mellom børser så raskt som mulig. Innen såkalt høyhastighetshandel har det vært en rivende utvikling. Store beløp er benyttet til å legge fiberoptiske kabler mellom finanssentere så rett som mulig. Desto rettere kabelen går desto mindre blir avstanden og desto raskere kan lyssignaler gjennom fiberoptiske kabler nå fra ett finanssentrum til et annet. Det har også blitt gjort store investeringer i mikrobølge tårn som sender mikrobølgesignaler gjennom luft. Nettverk av laserkanoner som sender signaler fra mast til mast er også bygd ut mellom børser.

## Feilprogrammering
2,7 milliarder kroner ble tapt da datamaskinene til Knight Capital Group «løp løpsk» etter feilprogrammering i meglerfirmaets programvare.

## Referanser
Doug Casey

**Douglas** "**Doug**" **Casey** er en amerikansk økonom og talsmann for det frie markedet. Han er en bestselgende forfatter og styreformann i Casey Research, som tilbyr informasjon for uavhengige investeringer.  Siden  1979 har han skrevet det internasjonale nyhetsbrevet *The International Speculator*.  Han bidrar også hyppig til diverse nyhetsmedier og aviser.

Casey tok eksamen ved Georgetown i 1968 gikk i samme klasse som Bill Clinton. Caseys første bok, The International Man (1978), var en av de første bøkene som anla et internasjonalt blikk på hvordan allokere sine investeringer. Hans neste bok *Crisis Investing* (1979) ble den mestselgende finansboken noensinne, og var #1 på New York Times Best Seller list i 12 uker. 

Casey støttet Ron Paul sitt kandidatur som president i 2008. I 2009 ga han en tale med tittelen *My Misadventures in the Third World* i hvilken han foreslo på privatisere et lite land og få det børsnotert på New York Stock Exchange. I senere år har han jobbet mye med hvordan internett gir store konkurransefordeler.

Casey har i de senere årene bodd diverse steder i verden.  selv om hans kontorer er i New England, Vermont.

## Bøker
* *The International Man* (1978). Hardcover: ISBN 978-0-932496-09-6
* *Crisis Investing*. (1979). Hardcover: ISBN 0-936906-00-6. Paperback: ISBN 0-671-42678-8.
* *Crisis Investing for the Rest of the 90s*. (1993) Paperback: ISBN 0-8065-1612-7.

## Referanser


## Eksterne lenker
*  Casey Research
*  International Man
*  EscapeArtist.com: List of articles by Doug Casey
*  Financial Sense archive of Casey's editorials
*  WorldNetDaily archive of Casey's commentaries
* LewRockwell.com archive of Casey's articles
* Debate on the Iraq War
Allan Falk

**Allan Falk** (fransk: *Ric Hochet*) er det norske navnet på en fransk-belgiske tegneserie som i originalversjon har navnet *Ric Hochet*, tegnet av Tibet (pseudonym for Gilbert Gascard) og skrevet av André-Paul Duchâteau. Den debuterte på fransk den 30. mars 1955 i det ukentlige tegneseriebladet *Tintin*.

Hovedpersonen Allan Falk i serien er journalist, men hovedaktiviteten i serien er å nøste opp ulike kriminalmysterier. I Norge ble serien først utgitt som føljetong seriemagasinet *[[Tempo (tegneserieblad)|Tempo]]*, deretter i album som ble kalt for «Tempo-album». Serien fikk senere nytt liv i tegneseriebladet *[[Magnum (tegneserieblad)|Magnum]]* og *[[Magnum Spesial]]*.

Seriens hovedfigur fikk forskjellig navn i de ulike oversettelser i Europa. Derfor het han «Rick Master» i Tyskland, «Rik Ringers» i Nederland og Flandern, «Riku Oksa» i Finland, og «Allan Falk» i Norge.
 
## Handling
Allan Falk er en amatør-detektiv og journalist som arbeider for avisen «La Rafale» i Paris. Gjennom sitt arbeid, og gjennom vennskapet med inspektør Bourdon, blir Falk gjentatte ganger involvert i mystiske kriminalsaker hvor elementer av det overnaturlige (varulver, vampyrer, eller folk som kommer tilbake fra det døde) noen ganger spiller en rolle. Mystiske hendelser finner imidlertid alltid en naturlig forklaring. Allan Flaks varemerker er klærne hans: Trenchcoat og turtleneck-genser (først gul, deretter blå, og til slutt rød) en blå bukse og en jakke med svart-hvitt mønster. Han kjører også en gul sportsbil.

Faren hans var også en detektiv, gikk med identiske klær, og kjører også en rød bil. Andre karakterer som dukker opp flere ganger er kjæresten hans Nadine, Bourdons assisterende inspektør Ledru, hans kollega Bob Drumont og den særegne professor Ermine. Selv om Allan Falk eller de andre karakterene ikke eldes merkbart, har serien noen ganger tilpasset seg aktuelle hendelser i løpet av årene, og dette inkluderer for eksempel de hyppige kjøretøy-byttene. Men dette begrunnes vanligvis med at bilen for eksempel havner i en grøft, eller kjører ut fra et stup under en bil-jakt eller lignende.

## Karakterer
* Allan Falk: En journalist fra Paris med sterk rettferdighetssans, som tar store risikoer for å se den skyldige blir stilt for retten.
* Kommissær Sigismond Bourdon: Allans nære venn, og viktigste kontakt innenfor politiet i Paris.
* Nadine: Inspektør Bourdons niese, og etter hvert Allan kjæreste.
* Richard Falk: Allans far, en tidligere gentlemantyv som måtte stikke av fra politiet. Han dukker sporadisk opp i serien, mest for å hjelpe Allan (eller for at Allan skal hjelpe ham) ut av vanskelige situasjoner.
* Inspektør Ledr: Bourdons assistent. Han blir senere leder for en antiterror-enhet.
* Bob Drumond: journalist, senere redaktør, for La Rafale. En nær venn av Allan Falk.
* Professor Hermelin: En genial vitenskapsmann, som ikke liker Bourdon.
* "Le Bourreau" er en sadistisk, overvektig spion for en fremmed makt. En av Allans motstandere.
* Lambert; En skruppelløs journalist som tidligere jobbet for La Rafale.
* Lamberto. En flamboyant, italiensk film-regissør.

## Referanser
Kuiper Airborne Observatory

**Gerard P. Kuiper Airborne Observatory** (KAO) var en nasjonal forskningsenhet drevet av NASA fra 1974 til 1995 for å støtte forskningen innen infrarød astronomi. Observasjonsplatformen var et svært modifisert C-141A-fly med en rekkevidde på &nbsp;nautiske mil (&nbsp;km) og i stand til å gjennomføre forskningsoperasjoner opp mot &nbsp;fot (14&nbsp;km).

KAO var oppkalt etter Gerard Kuiper.

## Eksterne lenker
* 
*  About the Kuiper Airborne Observatory 
*  Infrared Astronomy: The Kuiper Airborne Observatory
*  Live from the Stratosphere 
*  The Compact Cosmic Ray Telescope aboard the Kuiper Airborne Observatory
*  Kuiper Airborne Observatory Marks 30th Anniversary of its Dedication